আহসান শামীমঃ আগামী ৯ থেকে ১৩ ফেব্রুয়ারি বিরাট কোহলির ভারতের বিপক্ষে হায়দ্রাবাদে একমাত্র টেস্টে মুখোমুখি হবে মুশফিক বাহিনী। এর পর দিন ১৪ই ফেব্রুয়ারিতে ঢাকায় পৌঁছুবে বাংলাদেশ। টেস্ট স্ট্যাটাস পাওয়ার ১৭ বছর পর দ্বিপাক্ষিক সিরিজ খেলতে প্রথমবার ভারত যাচ্ছে বাংলাদেশ। যদিও ভারত বেশ কয়েকবারই বাংলাদেশ সফরে এসেছে। ২০০৪, ২০০৭, ২০১০ ও ২০১৫ সালে বাংলাদেশের মাটিতে চারটা টেস্ট সিরিজ খেলেছে তারা। ৫ ও ৬ ফেব্রুয়ারি টেস্টে নামার আগে নিজেদের ঝালিয়ে নিতে একটা দুই দিনের প্রস্তুতি ম্যাচও খেলবে মুশফিক বাহিনী। আর এই প্রস্তুতি ম্যাচে টাইগারদের প্রতিপক্ষ ভারত ‘এ’ দল। ম্যাচটা অনুষ্ঠিত হবে স্থানীয় জিমখানা গ্রাউন্ড সেকুন্দ্রাবাদে।বিষয়টা ইতিমধ্যে নিশ্চিত করেছে বিসিসিআই।